**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz Krīzes vadības padomes 2020.gada 25.februāra sēdes protokollēmumu (prot.Nr.2 1.§) 3.punktu.  Ministru kabineta 2020.gada 12.marta rīkojuma Nr.103 “Par ārkārtējās situācijas izsludināšanu” (prot.Nr.11 1.§) 5.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz 2020.gada 30.janvāra Pasaules Veselības organizācijas ģenerāldirektora paziņojumu, ka koronavīruss “Covid-19” (turpmāk – Covid–19) uzliesmojums ir uzskatāms par starptautiskas nozīmes ārkārtas sabiedrības veselības apdraudējumu, kā arī pamatojoties uz Krīzes vadības padomes 2020.gada 25.februāra sēdē (prot.Nr.2 1.§) nolemto ir nepieciešams segt izdevumus, kas radušies saistībā ar Covid-19 uzliesmojumu un seku novēršanu.    Līdz ar to, tika veikti nepieciešamā finansējuma aprēķini:  1) **ambulatorajiem veselības aprūpes pakalpojumiem** ar kopējo finansējumu **57 584 *euro*** apmērā, tai skaitā:   * pacienta līdzmaksājuma kompensācija primārajā veselības aprūpē – 40 228 *euro* apmērā.   Lai nodrošinātu iedzīvotāju epidemioloģisko drošību, svarīgi mazināt šķēršļus pacientiem, kas inficēti ar Covid-19 saņemt veselības aprūpes pakalpojumus un panākt, ka slimības norise tiek uzraudzīta. Covid-19 slimniekiem un pacientiem, kuriem ir aizdomas par inficēšanos ar Covid-19 pacienta līdzmaksājums tiek kompensēts no valsts budžeta līdzekļiem. Tādejādi tiek mazināti riski inficēt citus iedzīvotājus, jo pacientiem nav finansiālu šķēršļu saņemt nepieciešamo slimības diagnostiku, uzraudzību un ārstēšanu. Covid-19 pandēmijas laikā ģimenes ārstu prakses būtiski palielina attālināto konsultāciju skaitu un šajos gadījumos mazinās prakšu ienākumi, jo prakses nesaņem pacientu līdzmaksājumus par pacientu apmeklējumiem. Lai neveidotos situācijas, ka ģimenes ārstu prakses aicina pacientu apmeklēt praksi klātienē, lai gan konsultāciju var sniegt attālināti un tiek palielināti riski prakses medicīniskā personāla un pacientu iespējamiem inficēšanās gadījumiem, nepieciešams veikt pacienta līdzmaksājuma kompensāciju par attālināti veiktām konsultācijām. Ģimenes ārstu praksēm ir izveidotas manipulācijas, kas kompensē pacienta līdzmaksājumu par attālināti sniegtām ģimenes ārstu konsultācijām, kas veicina ģimenes ārstu prakses mazināt pacientu plūsmu klātienē Covid-19 pandēmijas laikā. Attālināto konsultāciju sniegšanas kārtība ir noteikta Nacionālā veselības dienesta (turpmāk – NVD) līgumos ar ģimenes ārstu praksēm.   * veiktie pakalpojumi primārajā veselības aprūpē – 219 *euro* apmērā.   Covid-19 pandēmijas laikā, lai veicinātu veselības aprūpē pieejamo resursu racionālāku izmantošanu un izveidotu iespējamu risinājumus, gadījumos, ja būtiski pieaug Neatliekamās medicīniskās palīdzības dienesta (turpmāk -NMPD) izsaukumu skaits un NMPD nav veicis izbraukumu, jo pacienta sūdzības nav bijušas kritiskas dzīvībai mājas vizītes pie šiem pacientiem nodrošina ģimenes ārsti. Līdz Covid-19 pandēmijai šāda pakalpojumu nodrošināšanas kārtība nebija izveidota un ģimenes ārstu praksēm ir jāapmaksā papildus nodrošinātās mājas vizītes pie pacientiem, lai izmaksu slogs negultos uz pacientiem. Ģimenes ārstu praksēm mājas vizīšu nodrošināšanas kārtība ir noteikta līgumā ar NVD un tiek apmaksāta manipulācija 60034 “Ģimenes ārsta mājas vizīte pie personas ar III prioritātes līmeņa sūdzībām, kurai NMPD brigāde atteikusi ierašanos noslodzes dēļ”. Manipulācijas tarifs 15.66 *euro*.   * pacienta līdzmaksājuma kompensācija sekundārajā veselības aprūpē – 17 137 *euro* apmērā.   Lai nodrošinātu iedzīvotāju epidemioloģisko drošību, svarīgi mazināt šķēršļus pacientiem, kas inficēti ar Covid-19 saņemt veselības aprūpes pakalpojumus un panākt, ka slimības norise tiek uzraudzīta. Covid-19 slimniekiem un pacientiem, kuriem ir aizdomas par inficēšanos Covid-19 pacienta līdzmaksājums tiek kompensēts no valsts budžeta līdzekļiem. Tādejādi tiek mazināti riski inficēt citus iedzīvotājus, jo pacientiem nav finansiālu šķēršļu saņemt nepieciešamo slimības diagnostiku, uzraudzību un ārstēšanu.  2) **stacionārajiem veselības pakalpojumiem** ar kopējo finansējumu **57  676 *euro*** apmērā, tai skaitā:   * diagnozēm piesaistīto grupu (turpmāk – DRG) gadījumi sabiedrībai ar ierobežotu atbildību “Rīgas Austrumu klīniskā universitātes slimnīca” – 15 550 *euro* apmērā.   Marta mēnesī no RAKUS izrakstīti 14 pacienti ar diagnozi U07.1. Stacionārs „Latvijas Infektoloģijas centrs” (turpmāk - LIC) ir Latvijā vienīgā specializētā ārstniecības iestāde infekciju jomā, kur pacients var saņemt profesionālus un kvalitatīvus infekcijas slimību (vīrushepatīta B, vīrushepatīta C, HIV/AIDS, ar ērcēm pārnesto infekcijas slimību, tropisko un ceļotājslimību, ādas un seksuāli transmisīvo infekciju, parazitāro slimību, arī reto un atdzimstošo infekcijas slimību) ambulatorās un stacionārās veselības aprūpes pakalpojumus. Stacionāru veido Neatliekamās medicīniskās palīdzības un pacientu uzņemšanas nodaļa, Intensīvās terapijas un reanimācijas nodaļa un 7 specializētas infekcijas slimību nodaļas. Hospitalizāciju vietu plānā RAKUS LIC ir centrālā Covid-19 iestāde, kas nodrošina pārējo iestāžu konsultācijas Covid-19 jautājumos un pacientu pārvešanas koordinēšanu uz LIC, ja pacienta stāvoklis ir smags. RAKUS marta mēnesī hospitalizēti 61% no visiem Covid-19 pozitīvajiem pacientiem, kam bijusi nepieciešamība pēc stacionārās ārstēšanas, pārējo ārstniecības iestāžu Covid-19 pacientu skaits ir nesalīdzināmi mazāks un nav nepieciešamība izdalīt atsevišķu finansējumu. Plānojot pacientu skaitu DRG pakalpojumu programmās 2020.gadam visām iestādēm pēc vienotiem principiem, nebija ieplānotas Covid-19 hospitalizācijas,  taču RAKUS norāda, ka DRG pakalpojumu skaits 2020.gadā tiks sniegts pilnā apjomā, tādejādi norādot uz nepietiekamo ieplānoto pacientu skaita apjomu.   * Observācija RAKUS – 36 050 *euro* apmērā.   Covid-19 pandēmijas laikā ir svarīgi RAKUS izveidot un nodrošināt gatavības režīmu Covid-19 iespējami lielai pacientu plūsmai un tās šķirošanai. Līdz ar to Latvijas infektoloģijas centrā pacientu ar aizdomās par inficēšanos ar jauno koronavīrusu uzņemšana nodrošināta 10 izolētos boksos, kuri ir pieejami reorganizācijas rezultātā no stacionāra nodaļas uz pacientu uzņemšanu. Izolētās telpās:   * pacientu ievērošanu veic personāls, izmantojot individuālās aizsardzības līdzekļus pēc noteiktās instrukcijas; * pacienta personīgai higiēnai izmanto vienreizlietojamos piederumus, kurus utilizē kā bīstamos atkritumus; * pacientam nodrošināts ēdināšanas pakalpojums, ēdināšanai izmanto vienreiz lietojamos traukus. * pacienta dzirdināšanai izmanto fasētu ūdeni, izlietoto trauku utilizē kā bīstamos atkritumus. * pēc katra pacienta ievērošanas nepieciešama telpu ģenerāltīrīšana un dezinfekcija, kuru veic māsas palīgs/sanitārs slimnieku kopējs, izmantojot individuālās aizsardzības līdzekļus pēc noteiktās instrukcijas. * pacientu uz paredzēto izmeklējumu/manipulāciju nogādā ar šim nolūkam paredzēto ceļu/liftu.   NMPD pacientus ar noteiktiem simptomiem nogādā RAKUS un tālāk tiek veikta pacientu veselības stāvokļa izvērtēšana un Covid-19 diagnostika RAKUS observācijas gultās, kurās norit slimības gan diagnostikas, gan diferenciāldiagnostikas process un slimības norises gaitas smaguma izvērtēšana. Šajā posmā ir svarīgi pacientu izolēt no pērējiem slimniekiem, lai nodrošinātu citu pacientu un medicīniskā personāla epidemioloģisko drošību, nodrošinot papildus dezinfekcijas pasākumus. RAKUS ir palielinājis observāciju gultu resursu, nodrošinot 10 papildus boksus, kuru uzturēšana ir jānodrošina neatkarīgi no esošās pacientu plūsmas. Vienas observācijas gultas izmaksas ir bāzētas uz RAKUS gultas dienu un veido izmaksas 100.14 *euro*/diennaktī apmērā.   * Covid–19 paraugu transportēšanas izmaksas – 3 305 *euro* apmērā.   Covid-19 pandēmijas laikā slimnīcās atrodas pacienti, kuru slimības norises gaitas norise rada nepieciešamību veikt diferenciāldiagnostiku ar Covid-19. Šajos gadījumos no pacientiem tiek paņemti izmeklējamai materiāls uz Covid-19 infekciju un nogādāts uz laboratoriju tālākai izmeklēšanai. Slimnīcām rodas papildus izdevumi, kas saistīti ar paraugu vešanu uz laboratoriju. Šādi izdevumi nav plānoti slimnīcu pakalpojumu apmaksas nosacījumos un tie ir slimnīcām jākompensē.   * pacientu līdzmaksājuma kompensācija stacionārā veselības aprūpē – 2 771 *euro* apmērā.   Lai nodrošinātu epidemioloģisko drošību, svarīgi mazināt šķēršļus pacientiem, kas inficēti ar Covid-19 saņemt veselības aprūpes pakalpojumus un panākt, ka slimības norise tiek uzraudzīta. Covid-19 slimniekiem un pacientiem, kuriem ir aizdomas par šo Covid-19 pacienta līdzmaksājums tiek kompensēts no valsts budžeta līdzekļiem. Tādejādi tiek mazināti riski inficēt citus iedzīvotājus, jo pacientiem nav finansiālu šķēršļu saņemt nepieciešamo slimības diagnostiku, uzraudzību un ārstēšanu.  3) **laboratorisko izmeklējumu organizācijai un veikšanai** ar kopējo finansējumu **556 879 *euro* apmērā**, tai skaitā:   * Covid-19 laboratorisko izmeklējumu veikšana – 408 123 *euro* apmērā.   Veselības aprūpes pakalpojumu klāstā līdz Covid-19 pandēmijai nebija iekļauti laboratoriskie izmeklējumi, kas nodrošina Covid-19 diagnostiku. Covid -19 pandēmijas laikā ir izveidoti jauni laboratorisko pakalpojumu tarifi, balstīti uz laboratoriju faktiskām izmaksām. Š.g. marta mēnesī Covid-19 laboratorisko diagnostiku veica trīs laboratorijas - RAKUS References laboratorija, sabiedrība ar ierobežotu atbildību “Centrālā laboratorija ” un sabiedrība ar ierobežotu atbildību “E.Gulbja laboratorija”.  Sabiedrība ar ierobežotu atbildību “Centrālā laboratorija” un sabiedrība ar ierobežotu atbildību “E.Gulbja laboratorija” nodrošina divus izmeklējumus:   |  |  | | --- | --- | | 47073 | SARS-CoV-2 (2019nCoV) RNS noteikšana | | 47075 | SARS-CoV-2 (2019nCoV) RNS apstiprināšana |   RAKUS references laboratorija:   |  |  | | --- | --- | | 47073R | R COVID-19 RNS noteikšana (reaģentu komplekti PĶR reālajā laikā SARS-CoV-2 (2019nCoV) RNS kvalitatīvai noteikšanai) - izmeklējums ar reaģentiem | | 47075R | R COVID-19 RNS noteikšana (reaģentu komplekti PĶR reālajā laikā SARS-CoV-2 (2019nCoV) RNS apstiprināšanai) - izmeklējums ar  reaģentiem | | 47077R | R COVID-19 RNS noteikšana (reaģentu komplekti PĶR reālajā laikā SARS-CoV-2 (2019nCoV) RNS ātrai diagnostikai un diferenciāldiagnostikai) - izmeklējums ar  MULTI-PLEX reaģentiem |   Līgumos par laboratoriju pakalpojumu apmaksu ar NVD ir iekļauti detalizēti pakalpojumu apmaksas nosacījumi.   * Mobilās vienības, kura nodrošina paraugu paņemšanu personu dzīvesvietā – 93 652 *euro* apmērā.   Covid -19 pandēmijas laikā ir svarīgi izslēgt slimo pacientu kontaktu ar veseliem. Līdz ar to pacientiem, kam ir aizdomas par Covid-19 un nav iespējas nokļūt ar savu transportu uz paraugu paņemšanas punktam vai ir funkcionālie traucējumi, kas apgrūtina pacientu pārvietošanos ir nepieciešama Covid-19 diagnostikai nepieciešamo paraugu paņemšana pacienta dzīves vietā un to nogādāšana līdz laboratorijai. Pakalpojumu nodrošina divi pakalpojumu sniedzēji sabiedrība ar ierobežotu atbildību “Centrālā laboratorija” un sabiedrība ar ierobežotu atbildību “E.Gulbja laboratorija”. Pakalpojumu izmaksas veido transporta loģistikas pakalpojumi (nobraukto km skaits un transporta vadītāja darba laiks), ārstniecības personu darba laika apmaksa un individuālo aizsardzības līdzekļu izmaksas. Līgumos par laboratoriju pakalpojumu apmaksu ar NVD ir iekļauti detalizēti pakalpojumu apmaksas nosacījumi, kas balstīti uz laboratoriju faktiskām izmaksām.   * paraugu paņemšanas punktu darbība/ paraugu paņemšana – 26  013 *euro* apmērā.   Covid-19 pandēmijas laikā, lai veiktu pacientu izmeklēšanu uz Covid-19 ir jāorganizē pacientu plūsmas izmeklējamo paraugu paņemšanai, tā lai citi iedzīvotāji un medicīniskais personāls būtu pasargāts no inficēšanās riskiem. Lai mazinātu šos riskus ir izveidoti speciāli izmeklējamo paraugu paņemšanas punkti tikai Covid-19 diagnostikai. Šajos punktos tiek nodrošināta personu izmeklējamā materiāla uz koronavīrusa SARS-CoV-2 paņemšana. Pēc katra pacienta tiek mainīti noteikti individuālie aizsardzības līdzekļi un veikti dezinfekcijas pasākumi. Pacienti tiek pieņemti noteiktos laikos, lai nodrošinātu, ka pacienti savstarpēji nekontaktējas. Līgumos par laboratoriju pakalpojumu apmaksu ar NVD ir iekļauti detalizēti pakalpojumu apmaksas nosacījumi, kas balstīti uz laboratoriju faktiskām izmaksām.   * zvanu centrs (izdevumi par reģistratoru darbu telefonu centrālē) – 18 275 *euro* apmērā.   Covid-19 pandēmijas laikā, lai veiktu pacientu izmeklēšanu uz Covid-19 ir jāorganizē pacientu plūsmas izmeklējamo paraugu paņemšanai, tā lai citi iedzīvotāji un medicīniskais personāls būtu pasargāts no inficēšanās riskiem. Zvanu centrs saņem nosūtījumus, t.sk. e-nosūtījumus, no ģimenes ārstiem, noteikto riska grupu pacientiem un NMPD nodoto informāciju par nepieciešamajiem izmeklējumiem ar darba devēja vai iestādes vadītāja nosūtījumu un organizē pacientu plūsmu sadalījumu (pierakstu) paraugu paņemšanas punktos noteiktos laikos, tā lai pacienti pakalpojumu saņemtu savstarpēji distancēti. Zvanu centrs arī apzina pacientu iespējas nokļūt līdz paraugu paņemšanas punktam un organizē izbraukums uz pacienta dzīves vietu izmeklējamā parauga paņemšanai. Līgumos par laboratoriju pakalpojumu apmaksu ar NVD ir iekļauti detalizēti pakalpojumu apmaksas nosacījumi, kas uz laboratoriju faktiskām izmaksām.   * izdevumi par individuālo aizsardzības līdzekļu iegādi – 3 428 *euro* apmērā.   Lai nodrošinātu medicīniskā personāla epidemioloģisko drošību medicīniskam personālām pakalpojumu sniegšanas laikā paraugu paņemšanas punktos un laboratorijās ir jālieto individuālie aizsardzības līdzekļi, kas nodrošina aizsardzību pret Covid-19 infekciju . Līgumos par laboratoriju pakalpojumu apmaksu ar NVD ir iekļauti detalizēti pakalpojumu apmaksas nosacījumi, kas balstīti uz laboratoriju faktiskām izmaksām.   * pārējie izdevumi – 7 388 *euro* apmērā.   Par transporta barotņu nodrošināšanu, lai ārstniecības iestādes var stacionārā var nodrošināt izmeklējamā materiāla paņemšanu tās ir jānodrošina ar paraugu paņemšanas transporta barotnēm izmeklējamā parauga transportēšanai uz laboratoriju.  Transporta pakalpojumu nodrošināšana no paraugu paņemšanas punktiem uz laboratorijām veic Zinātniskais institūts “BIOR”. Līgumā par šo pakalpojumu apmaksu ar NVD ir iekļauti detalizēti pakalpojumu apmaksas nosacījumi, kas balstīti uz faktiskām izmaksām.  4) **Covid-19 analīžu paņemšanas mobilie punkti (teltis)**, uz kuru NMPD var novirzīt pacientus ar saslimšanas simptomiem ar kopējo finansējumu **91 984 *euro*** apmērā.  Palielinoties pacientu plūsmai, no š.g.13.marta, Latvijā tika paplašināta valsts apmaksāto laboratorisko izmeklējumu veikšanas iespējas. NMPD dispečeri aizdomu gadījumos par saslimšanu ar Covid-19 pacientus ar viegliem simptomiem analīžu parauga noņemšanai varēs novirzīt uz jaunizveidotu mobilo analīžu punktu Biķernieku trases teritorijā auto stāvlaukumā (piebraukšana no Sergeja Eizenšteina ielas).  5) **Pārējie izdevumi, kas radušies saistībā ar Covid-19 uzliesmojumu (SIA “Rīgas Austrumu klīniskā universitātes slimnīca)” 1 428 081 *euro*** apmērā, tai skaitā:   * RNS izdalīšanas reaģentu komplektu un SARS-CoV-2 reaģentu komplektu iegāde – 1 168 912 *euro* apmērā. Atbilstoši esošajai epidemioloģiskajai situācijai un vīrusam izplatoties, ir pieaudzis pacientu skaits un radās nepieciešamība veikt lielāku izmeklējumu skaitu, līdz ar to, bija nepieciešama papildus reaģentu iegāde; * Video intubācijas komplekta iegāde – 10 790 *euro.* Lai nodrošinātu RAKUS stacionāra “Latvijas infektoloģijas centra” Intensīvās terapijas nodaļas kvalitatīvu darbu, ārkārtas situācijas apstākļos, kuri radušies saistībā ar vīrusa Covid-19 uzliesmojumu un nepieciešamību intubēt smagā stāvoklī esošus pacientus. Intensīvās terapijas klīnikā bieži ir situācijas, kad pacientu dzīvības glābšanas nolūkā ir nepieciešama steidzama trahejas intubācija. Lai būtu iespēja to veikt sekmīgi un ātri, īpaši grūto elpceļu gadījumā, nepieciešams videolarigoskops. Intensīvās terapijas nodaļā šādas iekārtas nav. Līdz ar to apgrūtināta neatliekamās palīdzības sniegšana. Lai atrisinātu radušos situāciju, nepieciešams iegādāties video intubācijas komplektu; * būvdarbiem, tai skaitā, ar pacientu plūsmas nodalīšanu un telpu pielāgošanu Covid-19 pacientu veselības aprūpes pakalpojumu nodrošināšanu un Neatliekamās medicīniskās palīdzības un pacientu uzņemšanas klīnisko telpu remontu – 47 297 *euro*; * Covid-19 pacientu asins paraugu paņemšanas, transportēšanas piederumu un ārstniecības preču piegāde – 201 082 *euro*. Sakarā ar strauji pieaugošo SARS-CoV-2 testēšanas apjomu Covid-19 pacientu paraugu izmeklēšanai, ir nepieciešams nodrošināt paraugu paņemšanas komplektu pieejamību, lai nodrošinātu nepārtraukto Covid-19 gadījumu diagnostiku. Lai steidzami nodrošinātu NMPD, Latvijas slimnīcas un laboratorijas (ieskaitot, sabiedrība ar ierobežotu atbildību “Centrālo laboratoriju” un sabiedrība ar ierobežotu atbildību “E.Gulbja Laboratorija”), kā arī Slimību profilakses un kontroles centra epidemiologus ar paraugu noņemšanas ierīcēm izmeklējumiem uz Covid-19, un lai nodrošinātu pareizu un drošu paraugu transportēšanu un pieņemšanu Nacionālajā mikrobioloģijas references laboratorijā.   Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai finansējumu 2 192 204 *euro* apmērā, lai segtu izdevumus, kas radušies saistībā ar Covid-19 uzliesmojumu un seku novēršanu, tai skaitā:   1. 672 139 *euro*, lai Nacionālais veselības dienests segtu izdevumus, kas radušies saistībā ar:  * ambulatorajiem veselības pakalpojumiem 57 584 *euro*; * stacionārajiem veselības pakalpojumiem 57 676 *euro*; * laboratorisko izmeklējumu organizēšanu un veikšanu 556 879 *euro*.  1. 91 984 *euro*, lai Neatliekamās medicīniskās palīdzības dienests segtu izdevumus, kas radušies saistībā ar Covid-19 analīžu paņemšanas mobilo punktu izveidi.      1. 1 428 081 *euro*, lai Nacionālais veselības dienests (sabiedrība ar ierobežotu atbildību “Rīgas Austrumu klīniskā universitātes slimnīca”) segtu izdevumus, kas radušies saistībā ar:  * reaģentu komplektu iegādi 1 168 912 *euro*; * video intubācijas komplekta iegādi – 10 790 *euro*; * būvdarbiem, tai skaitā, ar pacientu plūsmas nodalīšanu un telpu pielāgošanu Covid-19” pacientu veselības aprūpes pakalpojumu nodrošināšanu un Neatliekamās medicīniskās palīdzības un pacientu uzņemšanas klīnisko telpu remontu – 47 297 *euro*; * Covid-19 pacientu asins paraugu paņemšanas, transportēšanas piederumu un ārstniecības preču iegādi - 201 082 *euro*.   Finansējums valsts apmaksāto veselības aprūpes pakalpojumu sniedzējiem, lai segtu izdevumus, kas radušies saistībā ar “Covid-19” uzliesmojumu un seku novēršanu, ir vērtējams komercdarbības atbalsta kontroles kontekstā un publisko resursu ieguldījums valsts apmaksāto veselības aprūpes pakalpojumu nodrošināšanai ir sniedzams ievērojot Eiropas Komisijas 2011.gada 20.decembra lēmuma “Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi” (2012/21/ES) nosacījumus. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Nacionālais veselības dienests, Neatliekamās medicīniskās palīdzības dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-  not ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmai-  ņas, salīdzi-  not ar vidēja termiņa budžeta ietvaru 2022. gadam | izmaiņas, salīdzi-  not ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 2 192 204 | 0 | 0 | 0 | 0 | 0 |
| 2.1. valsts pamatbudžets | 0 | 2 192 204 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -2 192 204 | 0 | 0 | 0 | 0 | 0 |
| 3.1. valsts pamatbudžets | 0 | -2 192 204 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 2 192 204 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai finansējumu 2 192 204 *euro* apmērā, lai segtu izdevumus, kas radušies saistībā ar Covid-19 uzliesmojumu un seku novēršanu, tai skaitā:   1. 672 139 *euro*, lai Nacionālais veselības dienests segtu izdevumus, kas radušies saistībā ar (3000 kods Subsīdijas un dotācijas), skat., anotācijas pielikumus no Nr.1 līdz Nr.18:  * ambulatorajiem veselības pakalpojumiem 57 584 *euro*; * stacionārajiem veselības pakalpojumiem 57 676 *euro*; * laboratorisko izmeklējumu organizēšanu un veikšanu 556 879 *euro*.  1. 91 984 *euro*, lai Neatliekamās medicīniskās palīdzības dienests segtu izdevumus, kas radušies saistībā ar Covid-19 analīžu paņemšanas mobilo punktu izveidi (2000 kods Preces un pakalpojumi), skat., anotācijas pielikumu Nr.19.      1. 1 428 081 *euro*, lai Nacionālais veselības dienests (sabiedrība ar ierobežotu atbildību “Rīgas Austrumu klīniskā universitātes slimnīca”) segtu izdevumus, kas radušies saistībā ar (3000 kods Subsīdijas un dotācijas), skat., anotācijas pielikumu Nr.20:  * reaģentu komplektu iegādi 1 168 912 *euro*; * video intubācijas komplekta iegādi – 10 790 *euro*; * būvdarbiem, tai skaitā, ar pacientu plūsmas nodalīšanu un telpu pielāgošanu Covid-19 pacientu veselības aprūpes pakalpojumu nodrošināšanu un Neatliekamās medicīniskās palīdzības un pacientu uzņemšanas klīnisko telpu remontu – 47 297 *euro*; * Covid-19 pacientu asins paraugu paņemšanas, transportēšanas piederumu un ārstniecības preču iegādi - 201 082 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumi tiks veikti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no valsts budžeta programmas 02.00.00 “Līdzekļi neparedzētiem gadījumiem”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija, Nacionālais veselības dienests, Neatliekamās medicīniskās palīdzības dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre I. Viņķele

Vīza: Valsts sekretāre D. Mūrmane-Umbraško

Lazdiņa 67876169

[Ivita.Lazdiņa@vm.gov.lv](mailto:Ivita.Lazdiņa@vm.gov.lv)